Държавен вестник, бр. 11, 2013 г., стр. 83

БРОЙ  11	
Д Ъ Р Ж А В Е Н  В Е С Т Н И К 	
СТР.  83  
оперативната рана или други органи и системи (нагнояване на раната, инфилтрат на влагалищния чукан, 
перитонит, уроинфекция, пневмония), тромбози, предизвикващи запушване на артериални и венозни съдове 
и свързаните с това последици. Усложненията по време на операцията и в следоперативния период могат да 
забавят възстановяването или да доведат до трайни последици. Преди, по време или след операцията, може 
да се наложи преливане на кръв или други биологични продукти. 
За допълнителна информация по всички интересуващи Ви въпроси във връзка със заболяването Ви и 
предлаганото оперативно лечение можете да се обърнете към Вашия лекуващ лекар.
В случай, че сте съгласни да се подложите на предлаганото Ви оперативно лечение, моля попълнете соб-
ственоръчно и подпишете приложената по-долу декларация за информирано съгласие. Непопълването или 
неподписването на декларацията ще се счита за отказ от оперативно лечение. 
ОНКОЛОГИЧНО НОВООБРАЗУВАНИЕ НА ВУЛВАТА
Онкологичните новообразувания на вулвата са злокачествени заболявания, които засягат предимно въз-
растни жени с прекратена менструална функция. За щастие заболяването е рядко срещано. 
Основният метод на лечение е оперативното. То включва радикално отстраняване на вулвата, комбини-
рано с дисекция на лимфните възли разположени в ингвинофеморалната област. Това може да стане на един 
или два етапа. 
Операцията се извършва под обща ендотрахеална анестезия и регионална (спинална) аналгезия. 
Усложненията и рисковете за здравето и живота от подобна интервенция в съвременните условия са ми-
нимални, но не могат да се изключат напълно. Във всички случаи ползата от операцията многократно надви-
шава потенциалните рискове от нея. Възможните усложнения по време на хирургичната намеса произтичат 
от самата операция или от анестезията. Такива усложнения са кръвотечение, нараняване на съседни органи, 
големи кръвоносни съдове и нервни стволове, смущения в сърдечната дейност, дишането и функциите на 
нервната система. В следоперативния период могат да възникнат кръвотечения, възпалителни усложнения 
засягащи оперативната рана или други органи и системи, тромбози и свързаните с това последици. Усложне-
нията по време на операцията и следоперативния период могат да забавят възстановяването или да доведат 
до трайни последици. 
ГИНЕКОЛОГИЧНИ ЗАБОЛЯВАНИЯ, КОИТО ПРОТИЧАТ ДОБРОКАЧЕСТВЕНО
1. Интрамурална и субсерозна лейомиома на матката.
2. Други доброкачествени новообразования на матката.
3. Доброкачествени новообразования на яйчника.
4. Поликистозни яйчници.
5. Ендометриоза на яйчника; Фалопиевата тръба; тазовия перитонеум;
6. Ректовагиналния септум; на червата и други уточнени местонахождения /пикочен мехур/
7. Ектопична бременност-абдоминална; тубална;овариална и др./в маточния рог, интралигаментарна, в 
мезометриума/.
8. Инфертилитет у жената – от тръбен и маточен произход, изискващ хирургично лечение.
9. Възпалителни заболявания на яйчниците, Фалопиевата тръба; тазовата тъкан и тазовия перитонеум.
10. Травми.
11. Болки и други симптоми свързани с женските полови органи – хронична??? 
12. Тазова болка.
Тези гинекологични заболявания не изискват оперативно отстраняване на матката.
Тези операции се извършват  от хирург с помощта на роботизирана система с инструменти, които се 
въвеждат в корема през малки овори на коремната стена.
При инструменталната и субсерозната лейомиома на матката се отстраняват миомните възли, като се 
запазват матката и аднексите.
Доброкачествените новообразования на яйчниците изискват тяхното оперативно отстраняване, като в 
зависимост от обема им и анатомичните възможности, може  да бъде или да не бъде отстранен яйчникът, 
от който изхожда формацията.
Ектопичната бременност е състояние, при което е настъпила бременност извън матката. При липса на 
условия за консервативно лечение, тя трябва да бъде лекувана оперативно, като се прави органосъхраняваща 
операция с цел да се запази фертилността на жената.
В тази група операции е включено хирургичното лечение на инфертилитета у жената, включващ пър-
вичния и вторичния стерилитет, който може да бъде от тръбен или маточен произход. Чрез тези операции 
възстановяващи проходимостта на маточните тръби и коригиращи вродени аномалии се цели възстановяване 
фертилността на жената.
Възпалителни заболявания на яйчниците, Фалопиевата тръба, тазовата тъкан и тазовия перитонеум, могат 
да налагат хирургично лечение. Срастванията на тазовия перитонеум у жената (постоперативни, постинфек-
циозни) могат да бъдат причина налагаща операция.
Хроничната тазова болка и други неуточнени симптоми, свързани с женските полови органи, неповлия-
ващи се по консервативен път и с цел тяхното уточняване макар и в редки случаи налагат минимално – ин-
вазивен достъп.
Както при всяка операция извършена при съвременните условия, усложненията и рисковете за здравето и 
живота са сведени до минимум, но не могат да се изключат напълно. Те могат да бъдат разделени на интра-
оперативни усложнения (кръвотечения, нараняване на съседния орган, смущения в някои жизнени функции 
във връзка с прилагането  на анестезия и/или наличието на придружаващи заболявания)  и постоперативни 
рискове, които могат да бъдат от възпалително естество или кръвотечения.
Преди, по време или след операцията , може да се наложи кръвапреливане.